REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj:

26. oktobar 2022. godine

B e o g r a d

NARODNOJ SKUPŠTINI

Na osnovu člana 199. i člana 65. stav 2. alineja prva Poslovnika Narodne skupštine, Odbor za administrativno-budžetska i mandatno-imunititetska pitanja, na 11. sednici održanoj 26. oktobra 2022. godine, razmotrio je Rešenje Republičke izborne komisije o dodeli mandata narodnog poslanika radi popune upražnjenih poslaničkih mesta u Narodnoj skupštini 03 Broj 013-2216/22 od 25. oktobra 2022. godine i o tome podnosi sledeći

I Z V E Š T A J

Odbor je konstatovao da su prestankom mandata narodnim poslanicima Goranu Vesiću, dr Aleksandru Martinoviću, prof. dr Danici Grujičić, doc. dr Mariji Zdravković i Milanu Krkobabiću, izabranim sa Izborne liste ''ALEKSANDAR VUČIĆ - ZAJEDNO MOŽEMO SVE'', Ivici Dačiću, Radeti Basti, Novici Tončevu i Đorđu Milićevića, izabranim sa Izborne liste ''IVICA DAČIĆ - PREMIJER SRBIJE'', Sanji Vuković - Ivančević, izabranoj sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'', Oliveri Lazović, izabranoj sa Izborne liste ''Marinika Tepić - Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM - VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka)'' i Tomislavu Žigmanovu, izabranom sa Izborne liste ''ZAJEDNO ZA VOJVODINU-VOJVOĐANI (DEMOKRATSKI SAVEZ HRVATA U VOJVODINI, ZAJEDNO ZA VOJVODINU)'', ostala upražnjena poslanička mesta u Narodnoj skupštini, u skladu sa odredbom člana 131. Zakona o izboru narodnih poslanika.

Kada narodnom poslaniku mandat prestane pre nego što se potvrde mandati za dve trećine narodnih poslanika iz narednog saziva, mandat se dodeljuje kandidatu sa izborne liste na način utvrđen u čl. 134. i 135. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Poslovnika Narodne skupštine, izvršio uvid u Rešenje Republičke izborne komisije i Uverenja o izboru narodnih poslanika Marije Todorović, Nenada Mitrovića, Ivane Popović, Milana Glušca i Borisava Kovačevića, izabranih sa Izborne liste ''Aleksandar Vučić - ZAJEDNO MOŽEMO SVE'', Vesne Ivković, Radovana Arežine, Dragovana Milinkovića i Antonele Jelić, izabranih sa Izborne liste ''IVICA DAČIĆ - PREMIJER SRBIJE'', Branka Vukajlovića, izabranog sa Izborne liste ''DR MILOŠ JOVANOVIĆ - NADA ZA SRBIJU - Srpska koalicija NADA - Nacionalno demokratska alternativa - Demokratska stranka Srbije (DSS) - Za Kraljevinu Srbiju (MONARHISTI) - Vojislav Mihailović'', Sanje Miladinović, izabrane sa Izborne liste ''Marinika Tepić - Ujedinjeni za pobedu Srbije (Stranka slobode i pravde, Narodna stranka, Demokratska stranka, DZVM - VMDK, Stranka Makedonaca Srbije, Pokret slobodnih građana, Udruženi sindikati Srbije „Sloga“, Pokret za preokret, Pokret Slobodna Srbija, Vlaška stranka)'' i Mirka Ostrogonca, izabranom sa Izborne liste ''ZAJEDNO ZA VOJVODINU - VOJVOĐANI (DEMOKRATSKI SAVEZ HRVATA U VOJVODINI, ZAJEDNO ZA VOJVODINU)'' i utvrdio da su podaci o izboru narodnih poslanika istovetni sa podacima iz Rešenja Republičke izborne komisije, čime su se stekli uslovi za potvrđivanje mandata imenovanim narodnim poslanicima.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranim narodnim poslanicima Mariji Todorović, Nenadu Mitroviću, Ivani Popović, Milanu Glušcu, Borisavu Kovačeviću, Vesni Ivković, Radovanu Arežini, Dragovanu Milinkoviću, Antoneli Jelić, Branku Vukajloviću, Sanji Miladinović i Mirku Ostrogoncu.

Za izvestioca Odbora na sednici Narodne skupštine određen je Milenko Jovanov, predsednik Odbora. PREDSEDNIK ODBORA

Milenko Jovanov